Deltagelse i ny regional kulturaftale 2015-2018 
Sagsfremstilling 
21.    Deltagelse i ny regional kulturaftale 2015-2018  
                                                                                                                        Åbent 
Sagsnr.: 326-2015-16216       J.nr.: 20.00.00           Kirsten Ravn.: 326-2015-96305 
  
[adresse] 
Den 26. februar 2015 godkendte Kulturgruppen i Kulturregion Midt- og [adresse] 'Udkast til Kulturaftale 2015-
2018' til endelig forhandling med Kulturministeriet. Udkastet er udarbejdet af Kulturregionens administration. 
Kulturgruppen er den politiske styregruppe, der varetager opgaver og træffer beslutninger vedrørende de områder, 
der er omfattet af kulturaftalen. 
Kulturgruppen består af 16 medlemmer, der repræsenterer kommunerne Holbæk, Kalundborg, Lejre, [adresse], 
Ringsted, Roskilde, Slagelse og Sorø. 
Indsatsområder i udkastet: 
· Børn, Unge og Udsyn  
· Kulturarv og Identitet.  
Kulturgruppen har påpeget, at 'unge' skal defineres bredt, og at talentudvikling skal fremhæves. 
Procesplanen er godkendt under forudsætning af, at aftaleudkastet kan behandles hurtigt i kommunerne. Desuden 
anmoder Kulturgruppen administrationen om at rette henvendelse til Region Sjælland ang. en rammeaftale. 
Kalundborg Kommunes Kultur- og Fritidsudvalg drøftede den 7. oktober 2014 en kommende Kulturaftale med ønske 
om kontinuitet i fortsættelsen af 2 af de nuværende indsatsområder: Talentudvikling samt Identitet og Kulturarv. 
De seneste 3 kulturaftaler har udviklet sig fra at indeholde mange projekter til en mere strategisk satsning på 
projekter, der kun kan løftes i fællesskab, og som har potentiale til at skabe blivende værdi for regionen.  
På flere måder ligner udviklingen det, der lå til grund for beslutningen om at fusionere regionens museer i 2012. 
  
BEHANDLING 
Kultur- og Fritidsudvalget, Økonomiudvalget, Kommunalbestyrelsen. 
  
INDSTILLING 
Børne- og Kulturdirektøren indstiller, at Kultur- og Fritidsudvalget tilslutter sig udkastet til kommende kulturaftale. 
  
ØKONOMISKE KONSEKVENSER 
Ingen økonomiske konsekvenser. 
  
Kultur- og Fritidsudvalgets møde den 7. april 2015: 
Udvalget vedtog at anbefale børne- og kulturdirektørens indstilling. 
Økonomiudvalgets møde den 22. april 2015: 
Udvalget vedtog at anbefale Kultur- og Fritidsudvalgets indstilling. 
  
Bilag 
  
  
  
  
  
Kommunalbestyrelsens møde den 29. april 2015: 
Kommunalbestyrelsen vedtog at godkende Økonomiudvalgets indstilling. 
Kulturaftale 2015-2018 
326-2015-96281 
